I. Indledning. 
Der findes en ret omfangsrig Litteratur over Ferskvands- 
Ostracoder; men alligevel staar Kendskaben til disse Dyrs finere 
Bygning langt tilbage, og en Mængde Forhold er endnu ikke til- 
strækkeligt undersøgte. Da der ogsaa har hersket stor Vilderede i 
Synonymien indenfor denne Orden, forstaar man, at her endnu er 
mange Ting at klare og mange Fejltagelser at rette. 
Det, som Forfatteren i det følgende vil forsøge, er først og 
fremmest at konstatere, hvilke Former der findes her i Landet, og 
tillige at undersøge disses Levevis. Men under denne Undersøgelse 
er jeg kommen ind paa nærmere at beskæftige mig med deres finere 
Bygning og har fundet en Del, der dels berigtigede og dels forøgede 
de Angivelser, man træffer i Litteraturen. 
Egentlig havde jeg stor Lyst til at underkaste de danske 
Former en hel Bearbejdelse saavel i anatomisk som systematisk 
Henseende; men dertil kræves et meget stort og omfattende Arbejde, 
som jeg desværre ikke for Øjeblikket har kunnet præstere, da alene 
Indsamlingen og Bestemmelsen har taget megen Tid. 
Litteraturen, Den danske Litteratur om Ferskvands-Ostra- 
coderne indskrænker sig næsten udelukkende til 0. F. Miller's 
Bearbejdelse i ,,Entomostraca" (42); han har her været langt hel- 
digere end ved Bearbejdelsen af Copepoderne. Den finere Bygning 
er ganske vist ikke nærmere undersøgt; men da hans Beskrivelse af 
Arterne er baseret paa Skallernes Form, og disse for manges Ved- 
kommende er meget karakteristiske, kan man genkende næsten alle 
de Arter, han har beskrevet. 
